Názov kvalifikácie:	Autoopravár –mechanik 	
Číselné označenie kvalifikácie
(kód SK ISCO- 08):	
7231001 automechanik osobných motorových vozidiel	
Povolanie, ktorého sa kvalifikácia týka:	7231 Mechanici a opravári motorových vozidiel
	
Druh kvalifikácie:	Úplná kvalifikácia	
		
Kvalifikačný štandard:	je súhrn vedomostí, zručností a schopností potrebných na nadobudnutie príslušnej čiastočnej kvalifikácie a úplnej kvalifikácie. 
Stanovuje odborné vedomosti a odborné zručnosti potrebné na výkon povolania, ktorého sa kvalifikácia týka. 
Všeobecné vedomosti a spôsobilosti sú neoddeliteľnou súčasťou nadobudnutia každej kvalifikácie. Ich úroveň zodpovedá príslušnej úrovni štátneho a školského vzdelávacieho programu pre daný  učebný alebo študijný odbor.	
Hodnotiaci štandard: 	je súhrn kritérií, organizačných a metodických postupov, materiálnych, technických a priestorových predpokladov na overovanie a hodnotenie dosiahnutej odbornej spôsobilosti podľa stanovených kvalifikačných štandardov. 
Súčasťou hodnotenia odbornej spôsobilosti je preukázanie všeobecných vedomostí a spôsobilostí na príslušnej úrovni štátneho a školského vzdelávacieho programu pre daný  učebný alebo študijný odbor. Organizačné a metodické postupy pri hodnotení sú v súlade s kritériami hodnotenia vzdelávacích výstupov popísaných na príslušnej úrovni štátneho a školského vzdelávacieho programu pre daný učebný alebo študijný odbor, rovnako to platí aj pre materiálne a priestorové podmienky pre vykonanie skúšky. 	
Odporúčaný rozsah vzdelávania pre nadobudnutie danej kvalifikácie:	

450 hodín	
Z toho teoretická príprava:
Z toho praktická príprava:	150 hodín

300 hodín	
Doklad o nadobudnutej kvalifikácii: 	Osvedčenie o úplnej kvalifikácii	
Kvalifikačný štandard pre ISDV 

Odborné vedomosti	Odborné zručnosti	

Autoopravár - mechanik  pozná /
má vedomosti o:	
Autoopravár - mechanik  je zručný v oblasti/vie:	
•	zásadách bezpečnosti práce a ochrane zdravia pri práci,
•	kultúre a hygiene  práce,
•	základoch aplikovanej elektrotechniky a elektroniky a jej rozvíjania v problematike automobilovej techniky,
•	použití náradia a servisnej techniky,
•	príprave pracoviska a vytvorení podmienok pre profesionálnu prácu,
•	nutnosti dodržania a záväznosti technologického postupu,
•	orientácii v technickej literatúre a aplikovaní technických informácií pri práci,
•	odbornej terminológií pre autoopravárenský a automobilový priemysel, strojárstvo a ostatnú kovospracujúcu výrobu,
•	meracích a diagnostických prístrojoch a pomôckach a ich využití v procese opravy,
•	správnej činnosti častí vozidla a podstate fyzikálnych, mechanických a chemických súvislostí jeho funkcie,
•	základnej súčiastkovej skladbe častí vozidla a jej materiálovej náročnosti,
•	spojovacích materiáloch a ich správnom použití,
•	mazadlách,  palivách, z hľadiska druhov, vlastností a optimálneho použitia,
•	chemických prostriedkoch, na zabezpečenie činnosti, údržby a opráv vozidiel,
•	ekologických zásadách v autoopravárenstve,
•	štandardné opravy, podľa dielenskej dokumentácie výrobcu s dodržaním technologických postupov a noriem;
•	štandardnú diagnostiku, nastavenie a údržbu vozidla, podľa technickej dokumentácie výrobcu,
•	identifikáciu základných  závad na základe skúšobnej jazdy a testov, 
•	zásady hodnotenia kvality práce, vie sa poučiť na chybách, vykonať záverečnú kontrolu práce a rozbor úspešnosti;
•	ekologických zásadách v autoopravárenstve,
•	základy ekonomiky a hospodárnosti práce,
•	základné vzťahy k životnému prostrediu a zásady jeho ochrany pred možnými negatívnymi vplyvmi,
•	aplikovať zásady čistoty a hygieny na pracovisku, aj na pracovnom premete a náradí.	•	prácu so štandardným náradím používaným pri opravách automobilov,
•	prácu s mechanizovaným náradím používaným pri opravách automobilov,
•	montáž a demontáž rozoberateľných spojov,
•	montáž a demontáž zostáv, podzostáv a častí automobilov,
•	diagnostikovanie a bežné opravy  automobilov,

•	obsluhu základných prístrojov a zariadení používaných v autoopravárenstve a chápe princípy a nutnosť používania predpísaných pomôcok a špeciálnych náradí,
•	aplikáciu a podmienky použitia spojovacích materiálov a jednotlivých súčastí automobilu,
•	zásady čistoty a hygieny pracoviska a nutnosť čistoty pracovného predmetu a náradia,
•	používanie meracích prostriedkov a ich aplikovanie v praxi,
•	štandardnú výpočtovú techniku,

•	štandardnú diagnostiku, nastavenie a údržbu vozidla podľa technickej dokumentácie  výrobcu.
	
Hodnotiaci štandard pre ISDV

Predmetom overenia a hodnotenia bude:

Obsah teoretickej a praktickej časti skúšky:

1.	Dodržiavanie aktuálnych pracovných predpisov týkajúcich sa BOZP, hygieny práce a protipožiarnej ochrany.
2.	Používanie predpísaných ochranných prostriedkov.
3.	Práca s dodanou technickou, konštrukčnou a technologickou dokumentáciou v grafickej aj elektronickej forme.
4.	Prehľad poznatkov o vývoji motorových vozidiel z pohľadu ich klasifikácie vozidiel podľa štandardov EÚ, konštrukcie vozidiel, koncepcie pohonu, ako aj práce s dielenskou literatúrou, multimetrom a základy demontáže a montáže jednotlivých skupín. 
5.    Poznatky, praktické skúsenosti a prehľad o uplatnení elektrických strojov a prístrojov v podmienkach autoopravárenskej praxe.
6.    Vedomosti, poznatky a praktické skúsenosti o vývoji a konštrukčnom riešení moderných podvozkových častí, ich diagnostikovaní pomocou moderných diagnostických prístrojov a moderných technologických postupoch pri ich opravách s využitím počítačovej techniky.
7.    Poznatky o kolesách a pneumatikách a praktické zručnosti pri výmene kolies, ich vyvažovaní a oprave pneumatík.
8.    Základný prehľad o spôsoboch zapojení a využití aktívnych elektrotechnických súčiastok v autoopravárenskej praxi.
9.    Riadenie a brzdové systémy využívané v motorových vozidlách ako aj elektronické systémy, ktoré sú ich súčasťou. 
10.   Poznatky o konštrukcii elektrických zariadení motorových vozidiel, využití moderných meracích prístrojov a spôsobe merania s nimi.
11.  Poznatky o vývoji a konštrukčnom riešení prevodových systémov,  ich diagnostikovaní pomocou moderných diagnostických prístrojov a technologických postupoch oprav,  zameraný na mechanické prevodovky, poloautomatické a automatické prevodovky, mechanické a automatické spojky a systémy prenosu energie ako aj na elektronické riadiace systémy prevodoviek.
12.  Poznatky o vývoji motorových vozidiel z pohľadu materiálového, konštrukčného, technického a technologického prevedenia spaľovacích motorov moderných vozidiel. Poznatky o stavbe vozidlových spaľovacích motorov ako aj praktické skúsenosti pre prácu s modernými technológiami opráv a diagnostiky spaľovacích motoroch; predmetom overenia budú zručnosti a presnosť potrebná pri práci s modernými spaľovacími motormi.
13.  Poznatky o statických a dynamických zdrojoch elektrickej energie, usmerňovačoch a regulátoroch napätia ako aj o spúšťačoch využívaných v moderných motorových vozidlách. Poznatky o ich konštrukcii, spôsoboch diagnostikovania, poruchách a ich opravách so zameraním na zdroje elektrickej energie, usmerňovače, regulátory a spúšťače motorových vozidiel, využitie moderných meracích prístrojov a spôsoby merania s nimi. 
14.  Poznatky o vývoji motorových vozidiel z pohľadu vývoja spaľovacích motorov, ich častí a príslušenstva, ako aj zmeny v ich konštrukcii. Prehľad o konštrukčnom riešení častí príslušenstva motora, ich diagnostikovaní pri poruchách a opravách so zameraním na sací, výfukový systém ale predovšetkým na funkčnosť a činnosť palivových systémov moderných motorových vozidiel.
15.  Poznatky o vývoji a konštrukčnom riešení zapaľovacích systémov a pomocných zariadení a prvkov využívaných v moderných motorových vozidlách. Základné poznatky a zručnosti o diagnostikovaní zapaľovacích systémov a ich častí, poruchách, ich príčinách a následkoch ako aj o odstraňovaní porúch s využitím moderných meracích prístrojov a spôsoby merania s nimi. 
16.  Poznatky o konštrukcii elektrických zariadení motorových vozidiel, využití moderných meracích prístrojov a spôsoby merania s nimi; moderné technologické postupy pri diagnostikovaní a opravách elektrických zariadení motorových vozidiel.
17.  Poznatky o činnosti systémov spaľovacích motorov ovplyvňujúcich emisné a výkonové parametre motorov so zameraním na priebehy hodnôt, odchýlky od požadovaných priebehov a možnosti objektívneho posúdenia technického stavu motorov pomocou moderných diagnostických prístrojov a technologických postupov pri diagnostikovaní motorov. 
        Predmetom overenia budú praktické zručnosti pri práci s diagnostickými prístrojmi motorov a prehľad o sériovej a paralelnej diagnostike motorov.
18.  Poznatky a prehľad o vývoji a konštrukcii zabezpečovacích zariadení motorového vozidla a praktické zručnosti pri využití moderných meracích prístrojov  a  pri diagnostikovaní týchto zariadení ako aj pri opravách zabezpečovacích zariadení motorových vozidiel.
19.  Poznatky o vývoji motorových vozidiel z pohľadu konštrukcie, funkcie a využitia príslušenstva karosérie moderných motorových vozidiel akými sú vykurovacie, vetracie a klimatizačné systémy a prvky bezpečnostného vybavenia ako sú airbagy a napínače bezpečnostných pásov. Praktické zručnosti pri diagnostikovaní stavu jednotlivých systémov ich porúch a ich opráv.